
	1.
	Likumprojekts (grozījumi)
 113.pantā:
papildināt pirmo daļu ar 4. punktu šādā redakcijā:
“4) par iepriekšējā mēnesī samaksāto līguma summu vai tās daļu (gan galvenā būvdarbu veicēja veiktie norēķini ar saviem apakšuzņēmējiem, gan apakšuzņēmēju veiktie norēķini ar saviem apakšuzņēmējiem)”.
papildināt ceturtajā daļā pēc vārdiem "3. punkta "c" un "d" apakšpunktā" ar vārdiem "un 4.punktā".
	Priekšlikums
Ņemot vērā, ka iekļaušanai vienotajā elektroniskās darba laika uzskaites datubāzē atbilstoši likumprojektā paredzētajām likuma "Par nodokļiem un nodevām" (turpmāk - likums) 116.panta pirmās daļas 9.punktam galvenajam būvdarbu veicējam būs jāiesniedz informācija par visiem ar saviem apakšuzņēmējiem iepriekšējā mēnesī noslēgtajiem būvdarbu līgumiem un tajos veiktajiem grozījumiem un iepriekšējā mēnesī samaksāto līguma summu vai tās daļu (galvenā būvdarbu veicēja veiktie norēķini ar saviem apakšuzņēmējiem) un atbilstoši likuma 117.panta 4.punktam apakšuzņēmējam, autorizējoties vienotajā elektroniskās darba laika uzskaites datubāzē, jāiesniedz informācija gan par visiem ar saviem apakšuzņēmējiem, gan par visiem ar būvniecības ierosinātāju iepriekšējā mēnesī noslēgtajiem būvdarbu līgumiem, tajos veiktajiem grozījumiem un veiktajiem norēķiniem noslēgto būvdarbu līgumu ietvaros, ir vērtējams jautājums par nepieciešamību informāciju (tajā pat apjomā) iekļaut elektroniskās darba laika uzskaites sistēmā (atbilstoši likuma 113.pantam) un vēlreiz to iekļaut, atsevišķi autorizējoties, vēl vienotajā elektroniskās darba laika uzskaites datubāzē. 

 
Piedāvātā redakcija
-
	Kristīne Voiniča (FM)

	2.
	Likumprojekts (grozījumi)
 114. pantā:
aizstāt otrajā daļā vārdus "Būvniecības valsts kontroles birojs" (attiecīgā locījumā) ar vārdiem "būvvalde vai institūcija, kura pilda būvvaldes funkcijas, vai būvspeciālistu kompetences pārbaudes iestāde".

aizstāt piektās daļas pirmajā teikumā vārdus "kontrolējošām institūcijām un Centrālajai statistikas pārvaldei" ar vārdiem "šā likuma 112.panta otrajā daļā minētajām institūcijām".
	Priekšlikums
Atbilstoši likuma 117.panta 4.punktam arī apakšuzņēmējam vienotajā elektroniskās darba laika uzskaites datubāzē  jāiesniedz informācija gan par visiem ar saviem apakšuzņēmējiem, gan par visiem ar būvniecības ierosinātāju iepriekšējā mēnesī noslēgtajiem būvdarbu līgumiem, tajos veiktajiem grozījumiem un veiktajiem norēķiniem noslēgto būvdarbu līgumu ietvaros. Lai būtu viennozīmīgi skaidrs, ka vienotās elektroniskās darba laika uzskaites datubāzes turētājam ir jānodrošina  ne tikai galvenā būvdarbu veicēja, bet arī apakšuzņēmēja nodoto datu uzkrāšana, glabāšana, izsniegšana un tiešsaistes piekļuve šā likuma 112.panta otrajā daļā minētajām institūcijām, lūdzam papildināt likuma 114.panta piektās daļas pirmo teikumu pēc vārdiem “galvenā būvdarbu veicēja” ar vārdiem “un apakšuzņēmēja”.
Piedāvātā redakcija
-
	Zigmārs Andrejevs (VID)

	3.
	Likumprojekts (grozījumi)
 papildināt 116. panta pirmās daļas 9. punktu pēc vārda "grozījumiem" ar vārdiem "un iepriekšējā mēnesī samaksāto līguma summu vai tās daļu (galvenā būvdarbu veicēja veiktie norēķini ar saviem apakšuzņēmējiem)".
	Priekšlikums
Ņemot vērā, ka likuma 116.panta pirmās daļas 9.punkts ir papildināts, nosakot galvenajam būvdarbu veicējam pienākumu katru mēnesi līdz 15. datumam iesniegt, izņemot šā likuma 114. panta sestajā daļā noteiktajā gadījumā, iekļaušanai vienotajā elektroniskās darba laika uzskaites datubāzē informāciju par iepriekšējā mēnesī samaksāto līguma summu vai tās daļu (galvenā būvdarbu veicēja veiktie norēķini ar saviem apakšuzņēmējiem), nepieciešams papildināt likuma 144.panta sesto daļu, nosakot atbildību par minētā pienākuma nepildīšanu.
Piedāvātā redakcija
-
	Zigmārs Andrejevs (VID)

	4.
	Likumprojekts (grozījumi)
 Izteikt 117. panta 4.punktu šādā redakcijā:

"4) katru mēnesi līdz 15. datumam, autorizējoties vienotajā elektroniskās darba laika uzskaites datubāzē, iesniegt, izņemot šā likuma 114. panta sestajā daļā noteiktajā gadījumā, iekļaušanai vienotajā elektroniskās darba laika uzskaites datubāzē informāciju gan par visiem ar saviem apakšuzņēmējiem, gan par visiem ar būvniecības ierosinātāju iepriekšējā mēnesī noslēgtajiem būvdarbu līgumiem, tajos veiktajiem grozījumiem un veiktajiem norēķiniem noslēgto būvdarbu līgumu ietvaros šā likuma 116. panta pirmās daļas 8. un 9. punktā noteiktajā apmērā un kārtībā."

 
	Priekšlikums
Ņemot vērā, ka likumprojektā ir paredzēts izteikt likuma 117.panta 4.punktu jaunā redakcijā, nosakot apakšuzņēmējam pienākumu iesniegt iekļaušanai vienotajā elektroniskās darba laika uzskaites datubāzē informāciju gan par visiem ar saviem apakšuzņēmējiem, gan par visiem ar būvniecības ierosinātāju iepriekšējā mēnesī noslēgtajiem būvdarbu līgumiem, tajos veiktajiem grozījumiem un veiktajiem norēķiniem noslēgto būvdarbu līgumu ietvaros, ir vērtējams jautājums par nepieciešamību papildināt likuma 144.panta sesto daļu, nosakot atbildību apakšuzņēmējam par minētā pienākuma nepildīšanu.

 
Piedāvātā redakcija
-
	Kristīne Voiniča (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam precizēt 3.sadaļas 7.ailē norādīto ietekmi uz 77 944 euro, ņemot vērā 6.2.apakšpunktā iekļauto aprēķinu, kas pamato nepieciešamo finansējumu 77 943,36 euro apmērā, kā arī pie citas informācijas norādīto nepieciešamā finansējuma apmēru.
Piedāvātā redakcija
-
	Anželika Osipova (FM)



